The Secret (drama)

The Secret ialah sebuah siri drama televisyen web Malaysia 2024 arahan Jason Chong dengan skrip oleh Nik Naemah Nik Mahir dan idea asal oleh Jasmine Zaidi. Dibintangi oleh Remy Ishak, Siti Saleha, Ellyza Azizi, Ucop Hashim dan Sara Mack Lubis, siri ini memulakan tayangan perdana di platform penstriman Viu bermula 22 Ogos 2024 dengan dua episod baharu ditayangkan setiap Khamis.

Sinopsis
Liya (Ellyza Azizi), seorang pelajar universiti terkemuka ditemui mati oleh pasukan polis. Pihak berkuasa mengklasifikasikan kematiannya sebagai bunuh diri. Johanna (Siti Saleha), pensyarah Liya merupakan satu-satunya individu yang mengesyaki bahawa ada sesuatu yang lebih buruk telah terjadi apabila dia menemui sepucuk surat ugutan di bilik asrama Liya.

Dengan bantuan sahabat baik Liya, Nini (Sara Mack Lubis), siasatan mereka membawa kepada tuduhan merogol. Tetapi tanpa sebarang bahan bukti yang kukuh, andaian mereka berdua sukar untuk didengari, apatah lagi untuk dipandang serius. Johanna yang dibelenggu oleh trauma yang berpanjangan, berazam untuk membawa suspek ke muka pengadilan. Namun begitu, keadaan menjadi sukar apabila mendapati bahawa ada pihak lain yang cuba untuk melakukan apa sahaja, untuk melenyapkan kebenaran.

Pelakon
 Siti Saleha sebagai Johanna
 Remy Ishak sebagai Amir
 Sara Mack Lubis sebagai Nini
 Ucop Hashim sebagai Nain
 Ellyza Azizi sebagai Liya
 Nadiya Nisaa sebagai Dr. Fatin
 Amir Nafis sebagai Hariz
 Fatimah Abu Bakar sebagai Prof. Rafidah
 Lorenzo Irmann sebagai Malik

 Pelakon pembantu
 Aloeng Silalahi sebagai Sobri
 Anis Fatihah sebagai Shaza
 Alvy Joanna sebagai Chelsea
 Afiq Hamidon sebagai Isaac
 Sofia Sabri sebagai Aish
 Nik Rifaie sebagai Fikri
 Rain Azwan sebagai Yunus
 Farid Amirul sebagai Tan Sri Zain
 Sara Monetta sebagai Puan Sri Maria
 Zarrin Nuqman sebagai Adam
 Tajuddin Bakar sebagai Black
 Aminah Rhapor sebagai Zainab
 Zalley sebagai Eliyas
 Faris Darwish sebagai Zharif
 Rayyana Rayqa sebagai Johanna (muda)
 Sharifah Sofia sebagai Ibu
 Syed Irfan sebagai Hadi
 Ellya Keesha sebagai Melati
 Megat Sharizal sebagai Uncle J
 Shukri Tahir sebagai Inspektor Aqil
 Bibi Asya sebagai Inspektor Aina
 Zeera Azizi sebagai Nurul
 Aila Azizul sebagai Amy
 Nabil Fikri Najib sebagai Hadi (dewasa)

Penerbitan
The Secret ialah drama Viu Originals Malaysia ke-27 dan merupakan idea asal oleh Jasmine Zaidi.

Menurut Jason Chong, The Secret ialah drama bergenre misteri dan jenayah serta sarat dengan pelbagai isu sosial termasuk bunuh diri, buli siber dan gangguan seksual. 

Penggambaran dijalankan selama 48 hari di Lembah Klang, Selangor dari Januari sehingga Februari 2024. Ini merupakan drama Viu Originals Malaysia kedua yang dibintangi oleh Ellyza Azizi selepas Hilang (2022).

Keluaran
The Secret memulakan tayangan perdana di Viu bermula 22 Ogos 2024 dengan dua episod baharu disiarkan setiap Khamis.

Catatan

Rujukan

Pautan luar
 The Secret di Viu

Kategori:Siri drama televisyen Malaysia berbahasa Melayu 2024
Kategori:Rancangan asal Viu